ADVANC จับมือ ZTE สร้าง 5G ผ่าน “A-Z Center” ยกระดับองค์กรโทรคมนาคมอัจฉริยะ
ADVANC จับมือ ZTE มุ่งมั่นนำเทคโนโลยี 5G ระดับสูง สร้างเครือข่ายผ่านศูนย์วิจัย A-Z Center ยกระดับสู่องค์กรโทรคมนาคมอัจฉริยะและส่งเสริมขีดความสามารถด้านเศรษฐกิจดิจิทัลของประเทศ
ADVANC จับมือ ZTE มุ่งมั่นนำเทคโนโลยี 5G ระดับสูง สร้างเครือข่ายผ่านศูนย์วิจัย A-Z Center ยกระดับสู่องค์กรโทรคมนาคมอัจฉริยะและส่งเสริมขีดความสามารถด้านเศรษฐกิจดิจิทัลของประเทศ
9 มิ.ย. 2565

นายสมชัย เลิศสุทธิวงค์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ เอไอเอส เปิดเผยว่า ในฐานะ Digital Life Service Provider และ Cognitive Telco ที่มุ่งมั่นนำเทคโนโลยีดิจิทัล อย่าง 5G ที่ถือเป็นโครงสร้างพื้นฐานหลักมาส่งเสริมขีดความสามารถด้านเศรษฐกิจดิจิทัลของประเทศ พร้อมส่งมอบประสบการณ์จากบริการอัจฉริยะหลากหลายรูปแบบให้แก่ลูกค้า AIS และ คนไทย
รวมไปถึงภาคอุตสาหกรรมต่างๆ ผ่านการลงทุนอย่างต่อเนื่อง เพราะบริษัทเชื่อมั่นเสมอว่า 5G จะเข้ามาเป็นตัวแปรสำคัญในอนาคตอันใกล้ ที่ส่งผลต่อการเปลี่ยนแปลง ตั้งแต่พฤติกรรมของผู้บริโภคไปจนถึงบริบททางสังคม และการเติบโตของประเทศด้วยระบบเศรษฐกิจดิจิทัล หรือ Digital Economy
โดยปัจจุบัน AIS เป็นผู้ให้บริการเพียงรายเดียวที่ยืนหยัดในการขยายเครือข่าย 5G ให้ครอบคลุม 77 จังหวัดของประเทศไทย คิดเป็น 78% ของประชากรทั้งหมด ตั้งเป้าหมายที่จะเติบโตเป็น 85% ภายในปี 2565 โดยยังคงทำงานร่วมกับพันธมิตรระดับโลก เพื่อร่วมกันพัฒนานวัตกรรม เมื่อเร็วๆ นี้ AIS ได้ลงนามในข้อตกลงความร่วมมือที่ครอบคลุมกับ บริษัท แซดทีอี คอร์ปอเรชั่น จำกัด หรือ ZTE ผู้พัฒนาเทคโนโลยีดิจิทัลชั้นนำระดับโลก โดย ZTE จะเป็นพันธมิตรเชิงยุทธศาสตร์ที่ครอบคลุมในการยกระดับเทคโนโลยีหลัก เช่น 5G และเทคโนโลยีที่เกี่ยวข้อง เพื่อปรับปรุงคุณภาพและมอบประสบการณ์ที่ยอดเยี่ยมให้แก่ลูกค้า AIS ด้วยโซลูชั่นที่เป็นนวัตกรรมเพื่อให้ประเทศไทยอยู่ในระดับแนวหน้าของเศรษฐกิจดิจิทัลใน 3 ด้านหลัก ดังนี้
1.สร้างสรรค์เทคโนโลยี 5G เสริมศักยภาพประเทศไทยให้เป็นผู้นำด้านเศรษฐกิจดิจิทัล และยกระดับบริการเพื่อลูกค้าเอไอเอส โดย AIS และ ZTE จะเปิดตัว “A-Z Center” (ศูนย์นวัตกรรม 5G) ในประเทศไทย เป็นศูนย์กลางการวิจัยสำรวจความร่วมมือและนวัตกรรมร่วมกันของ 5G ทั้งโครงสร้างพื้นฐานและโซลูชั่น กระตุ้นการเติบโตในภาคส่วนต่างๆ เช่น Metaverse และ Holographic ซึ่งมีกำหนด ที่จะเปิดตัวในไตรมาสที่ 3/2565
2.การสร้างและอัพเกรดเครือข่าย AIS 5G สู่เครือข่ายดิจิทัลอัจฉริยะ Autonomous Network ที่สามารถจัดการเครือข่ายอัตโนมัติได้อย่างแม่นยำจากการประมวลผล Big Data และ AI เป็นต้น
3.ขยายขีดความสามารถของ 5G เพื่อยกระดับภาคอุตสาหกรรมต่างๆ ด้วยความเชี่ยวชาญเฉพาะด้านในด้านนวัตกรรมของ ZTE ที่ประสบความสำเร็จในระดับโลก อันจะทำให้ภาคอุตสาหกรรมในประเทศไทยเติบโตอย่างก้าวกระโดดจากพื้นฐานของการนำ Digital Transformation มาประยุกต์ใช้
นายสวี จือหยาง ซีอีโอ ZTE Corporation กล่าวว่า ในฐานะหนึ่งในผู้นำระดับโลกด้าน 5G เชื่อมั่นอย่างแท้จริงว่า 5G กำลังขับเคลื่อนการพัฒนาแนวดิ่งและการเปลี่ยนแปลงทางดิจิทัลของอุตสาหกรรม พร้อมเดินหน้าสร้างสรรค์นวัตกรรมโซลูชั่นและแอพพลิเคชั่นทางเทคนิค 5G ต่อไป และทำงานร่วมกับ AIS เพื่อนำศักยภาพมหาศาลของเครือข่าย 5G มาเสริมความสามารถในการแข่งขันในยุคเศรษฐกิจดิจิทัล
โดยความสำเร็จจากความร่วมมือกันระหว่าง AIS และ ZTE ในการพัฒนานวัตกรรม 5G เกิดขึ้นอย่างต่อเนื่องในช่วงที่ผ่านมา และสามารถสร้างชื่อเสียงให้แก่ประเทศไทยได้อย่างดี  อาทิ เดือนมีนาคม 2565 AIS , Qualcomm และ ZTE ได้ร่วมกันทดสอบเทคโนโลยี 5G NR-DC (New Radio Dual Connectivity) สำเร็จเป็นครั้งแรกของโลก บนคลื่นความถี่ 2.6GHz (2600MHz) และ 26GHz โดยสามารถทำความเร็วได้สูงสุด ซึ่งการรวมกันของสองคลื่นความถี่ ถือเป็นความสำเร็จอีกขั้นของการพัฒนาความเร็ว “5G mmWave” ซึ่งมีความสำคัญต่อการขยายขีดความสามารถของ 5G ในประเทศไทย
นอกจากนี้เมื่อเดือนพฤษภาคมในปี 2564  AIS, ZTE และ มหาวิทยาลัยสุรนารี ได้ร่วมมือกันทดลอง ทดสอบ 5G Smart Factory เพื่อส่งเสริมการสร้างบุคลากรในสาขา AI, คลาวด์, IoT, VR และ AR ให้สามารถนำทักษะดังกล่าวไปพัฒนาโซลูชันส์ในภาคอุตสาหกรรมการผลิต โดยเฉพาะอย่างยิ่งในภาคตะวันออกเฉียงเหนืออีกด้วย